સામાન્ય રીતે દેશના ઉત્તર-પૂર્વીય ખૂણે આવેલા અને સેવન સિસ્ટર્સ તરીકે ઓળખાતાં રાજ્યો એમની અનેક ખૂબી અને ખૂબસૂરતીને લીધે અન્ય રાજ્યોથી વિખૂટાં પડે જ છે, પરંતુ ભારત અને મ્યાનમારની બૉર્ડર પર આવેલું નાગાલૅન્ડ રાજ્યે એની નોખી અને પરંપરાગત સંસ્કૃતિ, તહેવારો, ઐતિહાસિક સ્થળો, મનમોહક પ્રાકૃતિક સૌંદર્ય અને ટૂરિસ્ટો પ્રત્યેના આતિથ્યભાવને લીધે પર્યટકોના હૃદયમાં એક સ્થાન બનાવ્યું છે.